VAIO-käyttöopas

Viite

# Wi-Fi(R) (WLAN) -toimintoon liittyviä huomautuksia

Lue seuraavat varotoimien kuvaukset huolellisesti ennen Wi-Fi (WLAN) -toiminnon käyttämistä.

- Wi-Fi (WLAN) -yhteyksiä tukevien tuotteiden käyttöä voi olla rajoitettu joissakin maissa ja joillakin alueilla paikallisilla säännöksillä.

- Monet eri laitteet käyttävät samaa 2,4 GHz:n taajuutta kuin Wi-Fi-laitteet. Wi-Fi-laitteissa käytetään tekniikkaa, joka minimoi muista samaa aallonpituutta käyttävistä laitteista peräisin olevat häiriöt, mutta radiohäiriöt saattavat kuitenkin hidastaa tiedonsiirtoa, lyhentää tiedonsiirtoetäisyyttä ja aiheuttaa tiedonsiirtovirheitä.

- Jos VAIO-tietokoneessa on käytössä sekä BLUETOOTH- että 2,4 GHz:n Wi-Fi (WLAN) -toiminto, se saattaa aiheuttaa häiriöitä, jotka hidastavat tiedonsiirtoa ja aiheuttavat muita ongelmia.

- Jos haluat käyttää Wi-Fi-yhteyttä matkoilla, tarvitset ehkä yhteyssopimuksen Wi-Fi-palveluntarjoajan kanssa.

- Jos VAIO-tietokoneesi tukee IEEE 802.11a/b/g/n -standardia, huomaa, että lainsäädännön mukaan 5 GHz:n Wi-Fi-yhteys on kielletty ulkotiloissa.

- Viestintäsiirtonopeus ja -etäisyys voivat vaihdella seuraavien tekijöiden mukaan:

- laitteiden välinen etäisyys

- laitteiden välissä olevat esteet

- laitekokoonpano

- radio-olosuhteet

- ympäristöolosuhteet (kuten seinämateriaalit)

- käytettävät sovellukset.
  Viestintäyhteys voi katketa radio-olosuhteiden vuoksi.

- Teknisen tietojen mukainen tiedonsiirtonopeus on teoreettinen enimmäisnopeus; todellinen tiedonsiirtonopeus saattaa vaihdella.

- Todellinen tietoliikennenopeus ei välttämättä ole yhtä suuri kuin VAIO-tietokoneelle ilmoitettu nimellisnopeus.

- 2,4 GHz:n ja 5 GHz:n Wi-Fi-taajuuskaistojen väliset yhteydet eivät ole mahdollisia.

- Häiriöt saattavat vaikuttaa IEEE 802.11g- ja IEEE 802.11n (2,4 GHz) -yhteyksien tiedonsiirtonopeuteen, kun niitä käytetään IEEE 802.11b -tuotteessa. Lisäksi IEEE 802.11g- ja IEEE 802.11n -yhteydet alentavat tiedonsiirtonopeutta automaattisesti, jotta yhteensopivuus IEEE 802.11b -tuotteiden kanssa voidaan säilyttää. Tiedonsiirtonopeutta voi lisätä muuttamalla liityntäpisteen kanava-asetuksia.

- Voit lopettaa Wi-Fi-toiminnon käytön välittömästi sammuttamalla VAIO-tietokoneen.

- WLAN-standardi sisältää seuraavat salausmenetelmät: Wired Equivalent Privacy (WEP), joka on turvallisuusprotokolla, sekä Wi-Fi Protected Access 2 (WPA2) ja Wi-Fi Protected Access (WPA). WPA2 ja WPA ovat IEEE-työryhmän ja Wi-Fi Alliancen yhdessä ehdottamia, standardiperusteisia, molemminpuolisesti toimivia turvallisuuden parannusmenetelmiä, jotka parantavat tietosuojaa ja Wi-Fi-verkkojen käytönhallintaa. WPA on suunniteltu IEEE 802.11i -yhteensopivaksi. Siinä käytetään tehostettua tietojen salausmenetelmää TKIP (Temporal Key Integrity Protocol) ja lisäksi 802.1X- ja EAP (Extensible Authentication Protocol) -protokollia käyttäjien todennuksessa. Tietojen salaus suojaa haavoittuvaa langatonta yhteyttä asiakkaiden ja liityntäpisteiden välillä. Lisäksi järjestelmässä on muita yleisiä suojausmenetelmiä, jotka turvaavat yksityisyyttä lähiverkossa, kuten salasanasuojaus, päästä päähän -salaus, näennäisverkot ja käyttöoikeuksien varmentaminen. WPA2, WPA:n toinen sukupolvi, tarjoaa paremman tietosuojan ja verkon käytönhallinnan. Se on suunniteltu kaikkien 802.11-tekniikoita käyttävien laitteiden suojaukseen 802.11b-, 802.11a-, 802.11g- ja 802.11n-standardit (monikaistainen ja monitilainen) mukaan lukien. Lisäksi WPA2 tarjoaa ratifioidun IEEE 802.11i -standardin mukaisesti korkeatasoisen tietosuojan, sillä siinä käytetään National Institute of Standards and Technology (NIST) FIPS 140-2 -yhteensopivaa AES-salausalgoritmia ja 802.1X-pohjaista käyttöoikeuksien varmentamista. WPA2 on yhteensopiva WPA:n aiempien versioiden kanssa.

Aiheeseen liittyvää
Tietoja Wi-Fi(R) (WLAN) -standardeista
Wi-Fi(R) (WLAN) -yhteyksien aloittaminen
Wi-Fi(R) (WLAN) -yhteyksien lopettaminen
BLUETOOTH(R)-toiminnon käyttöön liittyviä huomautuksia