VAIO-käyttöopas

FAQ

#### Mitä pitäisi tehdä, jos vihreä virran merkkivalo syttyy virtapainiketta painettaessa, mutta tietokoneen näytössä ei näy mitään?

- Varmista, että näytön kirkkaus ja kontrasti on säädetty oikein.

- Sulje sovellusikkuna painamalla näppäinyhdistelmää Alt+F4 useita kertoja.
  Sovellus on saattanut joutua virhetilaan.

- Jos tietokoneen näyttö pysyy pimeänä myös odotettuasi hetken, käynnistä VAIO-tietokone uudelleen tekemällä seuraavat toimet järjestyksessä. Huomaa, että nämä toimet saattavat aiheuttaa käsiteltävänä olevien tietojen vioittumisen.

- Irrota kaikki VAIO-tietokoneeseen mahdollisesti kytketyt lisälaitteet, kuten tulostin ja USB-laitteet, ja katkaise tietokoneen verkkoyhteys.

- Paina painiketta (Virta (Power)) vähintään neljän sekunnin ajan ja varmista, että virran merkkivalo sammuu. Kytke VAIO-tietokone sitten uudelleen päälle.

- Jos ongelma toistuu, pidä painiketta (Virta (Power)) painettuna yli neljä sekuntia ja varmista, että virran merkkivalo sammuu. Irrota kaikki kaapelit (kuten verkkolaitteen johto) VAIO-tietokoneesta, poista akku tietokoneesta ja odota noin viisi minuuttia. Kytke sitten kaikki kaapelit ja lisälaitteet ja aseta akku paikalleen ja käynnistä tietokone uudelleen.

- VAIO-tietokone ei ehkä käynnisty, jos lisämuistimoduuli on asennettu väärin.
  Sonyn määritysten vastainen muistimoduuli tai muistimoduulin virheellinen asennus saattaa estää tietokoneen käynnistymisen tai aiheuttaa tietokoneen muuttumisen epävakaaksi.
  Asenna tällöin muistimoduuli uudelleen.
  Jos käytät muun valmistajan kuin Sonyn muistimoduuleja, ota yhteys muistimoduulin myyntiedustajaan tai valmistajaan.

- Jos VAIO-tietokone tuodaan suoraan kylmästä tilasta lämpimään tilaan, tietokoneen sisään saattaa tiivistyä kosteutta.
  Odota tällaisessa tapauksessa vähintään tunti, ennen kuin käynnistät tietokoneen.
  Älä käytä tietokonetta hyvin kosteissa olosuhteissa (kun ilmankosteus on yli 80 %), sillä se saattaa aiheuttaa tietokoneen toimintahäiriöitä.